"Легенда за сълзите на планината" от Дани Петкова\n- Какви същества живеят толкова високо? Кой е обитавал тази къща?\n- Хора – сви рамене Рюк и като видя изражението му се изсмя. – Не, не човеци. Такива като нас. Колкото за съществата… някога може би е имало ледени великани.\nБран си подрънкваше на лютнята.\n- Знаеш ли, човеко, че ледените великани първи омешали кръвта си с вашата?\n- Ще ми се да престанете да ми викате „човеко“. Аз да ви наричам „елфо“ или „превръщенецо“?\n- Мълчи и слушай приказката – сръчка го с лакът Рюк и се сгуши по-дълбоко в дрехите си.\nОгънят припукваше. Мирис на сняг и бор и топлина. В такава вечер ледените великани бродят в търсене на залутани пътници…\n„Племената им живеели изолирани, а при редките срещи, войната помежду враждуващите кланове била неизбежна. На три пъти старейшините им се опитвали да се съберат и да постигнат мир. На три пъти залата на предците в древната ледена крепост се изпълвала с викове и кръв потичала по белите стъпала. Брак с някой от друг клан бил невъзможен. Кой ще отиде доброволно в пещерата на враговете си? Кой баща ще прати дъщеря си при онези диваци? След няколко поколения децата започнали да се израждат – странни бледи създания, едва изпълзели от утробата на майките си, те умирали от немощ. Понякога две близначета се раждали залепени бедро за бедро, ръка за ръка, все едно не искали да се пуснат в студения лош свят. Брат се женел за сестра си, баща за дъщеря си и всяко следващо малко било по-страшно и изумително от предишното. И въпреки това не искали мир със съседите си. „По-добре да умрем“ казвали някои.\nИ тогава едно племе пленило човек. Човеците се срещали рядко в планините, като някакво странно създание от приказките, този толкова изумил великаните, че вместо да го убият и да го сготвят, го уловили жив и го отвели пред старейшините си, за да видят това чудо – странно бледо тяло, лице покрито с черни косми, вместо с бели, мъжът носел необичайни дрехи и торба пълна с чудновати вещи от друг свят. Разтреперан той се представил като Едард, овчар, който тръгнал да търси изгубена юница и нощта го хванала на открито. Заспал в една пещера и се събудил в друга, в чужд свят нависоко и сред непознати създания, които му изглеждали като чудовища. Ледените великани също го смятали за странен и уродлив, плешив гоблин-албинос, разправящ странни приказки за други светове.\nВъпреки дивия си нрав, ледените великани не били варвари. Макар и да нямали проблеми да убиват себеподобните си, това странно същество им се видяло прекалено ценно и интересно да завърши живота си в казана. Не се знае какво мислел човекът Едард за насиленото му гостоприемство, но извън пещерата го чакала само бялата смърт, затова и останал. Една от вещите му се видяла най-интересна на домакините му – проста дървена флейта, много подобна на костените инструменти на самите великани, но музиката от света на Едард, не била като нищо, което чували досега. Именно тези странни песни, подобни на вятър свирещ в планината, привлекли вниманието на най-малката щерка на Старейшината.\nБрюнелюк била дребна и макар и да пораснала красавица, дефект по рождение – изкривеният ѝ крак и ниският ѝ ръст в раса, която смятала за красиви проявите на физическа сила, я направили нежелана булка. Може би именно заради това, че никой не ѝ обръщал особено внимание, Брюнелюк била много по-умна от съплеменниците си. Сгушена в някой ъгъл, защото ходенето ѝ причинявало болка, тя слушала и гледала живота в селото и учела за народа си. Някои я смятали за вещица, защото често умът и наблюдателността се струват признак за окултни познания на по-простите. Вещица или не, Брюнелюк имала добро сърце и съжалявала Едард, принуден да живее сред гиганти, обект на подигравки заради това, че за тях той бил дребен и слаб, и странен и уродлив, все неща, които ѝ били до болка познати. А музиката на флейтата му пробуждала у девойката копнежи за открити зелени поля, за дървета и реки, не замръзнали във вечни ледове, а бързи, разпенени, понесли със себе си обещание за пролет и за живот.\nМожете да се досетите какво станало. Подобни странни приятелства рядко завършват по друг начин и една година след пристигането на Едард в пещерното поселище, той и Брюнелюк се озовали, ръка за ръка пред Старейшината и поискали разрешение да бъдат заедно. Подобно нещо било нечувано, не само сред великаните, но и из целите Владения. Различните раси не се мешат, защото не се знае що за изчадие ще се пръкне от подобен противоестествен съюз. Но Брюнелюк нямала друг шанс да си намери съпруг сред младежите от племето, а старейшината виждал промяната към по-добро, която донесъл човекът на дъщеря му. Дръпната и без приятели, сега лицето ѝ имало цвят, а очите ѝ искрели като свещи отразени в ледените сталактити. Освен това Старейшината подозирал, че човешкото семе не можело да се смеси с кръвта на неговата раса. Защо да не им позволи малко щастие? Никой не бил по-изненадан от Брюнелюк и Едард, когато година и половина след съюза им, на бял свят се появили тризнаци – с тъмната коса и очи на баща си, и синята кожа и остри зъби на майка си.\nДецата причинили разединение в племето. Едни вярвали, че са изроди, плод на черна магия и че ще донесат само смърт на народа от планината. Други видели в тези деца нова надежда, защото това били първите бебета от десет години насам родени без никакъв дефект. Първите искали кръвта им пролята върху олтара на планинските богове, вторите били готови да пролеят собствената си кръв, за да защитят отрочетата на Брюнелюк. Разприте прераснали в бой и неколцина, най-върлите противници на странните деца били отлъчени от племето. Останалите, видели последиците от недоволството си, замлъкнали и решили да изчакат и да видят какво ще излезе от децата.\nТри години минали и синовете на Едард и Брюнелюк растели с всеки изминал ден. Те нямали ръста и силата на връстниците си, но били будни и жилави, готови за пакости. Пещерата кънтяла от смеха им и скоро дори и най-изпълнените със съмнения сърца омекнали, запленени от чудните отрочета. Старейшината бил мъдър и видял в тяхно лице спасението на расата си. Ако човеците можели да се мешат с ледените великани, тогава не било нужно да търсят съпрузи за дъщерите си във вражеските племена. Достатъчно било да се обърнат към света на човеците. Идеите му били опасни и той разумно не ги споделил с никой освен с най-малката си дъщеря. Той виждал колко много се обичат Брюнелюк и Едард, но знаел, че трудно може да насили сърцата на младите да изберат за партньор създание от друг свят. Освен това бъдещето на децата още било неясно. Не знаели дали ще пораснат големи и могъщи като истински ледени великани, или ще приличат повече на баща си, дребни и прекалено слаби да защитават племето наравно с останалите мъже. А и човешката кръв можела да значи човешки живот – прекалено, прекалено кратък за вековната раса. Старейшината се тревожел и за дъщеря си, защото знаел, че никой родител не иска да надживее децата си. Ако съдбата била отредила на тримата ѝ прекрасни сина краткия човешки живот от петдесет-шестдесет години, то той не знаел как тя ще понесе да ги гледа да се сбръчкват и умират. Времето вече следвало Едард по петите - за няколко кратки години косата му се прошарила и кожата му се покрила с първите линии на старостта.\nТакива мисли занимавали Старейшината на клана, когато съседните племена решили да обявят война. Поредното нечувано събитие – изгонените от племето били приети от съседите си, които с ужас слушали историите за трите деца на вещицата – чернокоси чудовища, които ти изяждат душата, докато спиш, и сучат кръв от гръдта на майка си. Трите години били достатъчни слуховете да се превърнат в кошмари, а страхът от непознатото направил това, което старейшините от векове се мъчили – обединили племената срещу непознатия враг от друг свят. Племето на Брюнелюк било голямо, но не толкова, че да може да се противопостави на всички останали. Едард бил готов да се бие, за да защити новото си семейство, но жена му се опасявала, че ще е причина за смъртта на братята и сестрите си. Тя била готова да вземе децата и да бяга с тях, дълбоко в недрата на планината и да ги отгледа там, далеч от предразсъдъците. Почти го направила, но баща ѝ я спрял. Какъв пример щяла да даде на синовете си, ако ги научи, че трябва да бягат и да се крият през целия си живот? Не това бил начинът на ледените великани и ако децата наистина били негови внуци, то те трябвало да знаят какво е да си войн. Освен това старейшината се надявал, че ще успее да убеди и други в идеята си, ако само му бъде даден шанс да разговаря с тях.\nДокато обсадата на селището им се готвела, бащата на Брюнелюк оставил двамата си най-големи сина отговорни за защитата и се оттеглил в най-дълбоката пещера на каменния град. С него били дъщеря му и зет му, както и трите деца. Брюнелюк наистина имала дарби за вещица. Докато братята ѝ били още прекалено млади и нетърпеливи, за да учат, тя често сядала с баща си и слушала за бавната магия на леда и скалата. Затова и тя единствено можела да го изпрати в пътуване извън тялото. Старейшината изпил отварата, гореща и с вкус на кръв, и потънал в мъртвешки сън върху купчина кожи. Само трите деца, достатъчно малки, че да имат очи за света на духовете, видели дядо си да се надига от древното тяло и да се отправя на път – извън пещерата, извън сбиращите се войни, до дома на по-големия си брат, старейшината на най-близкото селище. В тази си форма той не бил старец, а млад войн, мускули лъснати с мас, коса и брада сплетени с кости и парченца кожа, жезъл в ръката – не простата пръчка, на която се подпирал старецът, а огнена пепелянка от недрата на земята с рубинени очи и люспи от злато. Малцина знаят, че магията на леда не може да просъществува дълго без огледалния си образ и Старейшината с години слизал дълбоко, по-дълбоко от останалите, под леда и студа до огнените пещери, където се научил да говори с лавата. Тази му тайна сега може би щяла да спаси всички.\nСтарейшината преминал през селото си като призрак, през тунелите от кристален лед и покрай младите войници, предвождани от излъчените му съплеменници. В света на духовете краката му го носели по-бързо от всякога, не изпитвал умора и не усещал режещия вятър на планинските зъбери. Можел да види духа на брат си като сияеща факла в снежната буря. Знаел, че го очакват, и пристъпил предпазливо в каверната, наглед опустяла в навечерието на предстоящата битка. Само една старица седяла прегърбена над огъня и не давала признаци да го забелязва. Нито знак от брат му. Възможно ли е да е избягал, по някакъв начин научил за тайното му оръжие? Старицата бъркала нещо сред пламъците и когато я наближил, тя хванала живи въглени с незащитената си ръка и ги метнала в лицето на война-дух. Той завъртял жезъла си и вместо да бъде изгорен, пепелянката погълнала пламъците и пепел се посипала върху старата жена. Тогава тя се изправила и отметнала илюзията заедно с парцаливата си наметка и пред очите на Старейшината застанал брат му, висок и величествен, с брада до кръста, той надвисвал една глава над него, а бивните му лъщели в очакване.\n- Защо си дошъл, малък братко? Нима смъртта, която носят войните ми, ти се струва прекалено далечна?\n- Не искам да се бия нито с теб, нито с тях – отговорил бащата на Брюнелюк. – Както аз не желая да загубя синовете си, така и ти, вярвам, че искаш да опазиш твоите живи.\n- Смъртта в битка е достоен начин да сложиш край на живота си. Или казваш, че твоето семе е прекалено слабо и иска да умре като жена в ложето си и от старост, пред това да се изправи пред боговете като истински мъж?\nСтарейшината се направил, че не чул обидата. Брат му се опитвал да го ядоса, сигурен знак, че е уплашен. Сияещата змия в ръцете му светела по-силно от всички огньове в пещерата и лицето на война лъщяло от страхлива пот. Без предупреждение той се хвърлил върху брат си, преобразен в огромна мечка с отворена кървава паст. Старейшината се завъртял и се превърнал в снежна буря. Очите на мечката започнали да се затварят, време за зимен сън. Животното отърсило козината си и се превърнало в огромен вълк. Снежната буря утихнала и на нейно място имало простичко наглед въже оплетено в примка. Вълкът обиколил, веднъж, втори път, но в тази му форма мислите били забавени, а насред примката димяло пресен къс месо, покрит с топла кръв. Челюстите изщракали и капанът се затегнал около врата на животното.\n- Не желая да те убивам, братко – разнесъл се гласът на Старейшината. – Спри и ме изслушай, не съм дошъл да си мерим силите.\nВълкът се отпуснал и примката се охлабила. Двамата братя застанали лице в лице. Старейшината започнал да разказва за тримата си внуци и за идеята си. Но брат му не го слушал, а чакал изгоден момент и в миг скочил с ледена кама, насочена към сърцето на врага. Последвала експлозия. Войнът се озовал по гръб, а в ръката си не стискал парче от вечния лед, а само капки вода. Старейшината се изправил над него, къс лед обгърнат от пламъци, а очите му били страшни. Ледът в пещерата започнал да се топи, стените затреперили, подът се превърнал в течна скала – гневът на земните недра заплашвал да помете всичко. При тази страшна гледка мъжът свел глава пред брат си и изрекъл всички клетви, поставяйки живота си и безсмъртия си дух в ръцете му, за да спаси селището от огнена разруха. Двамата седнали като братя и разговаряли.\nНе след дълго те заедно се отправили на път през света на духовете към третия си брат. И към четвъртия. Никой от предводителите на ледените великани не искал да слуша странните чуждоземски идеи, но магията на старейшината винаги се оказвала прекалено силна, за да я надвият с чест или с измама. Но това пътуване и битките изцеждали силата на Старейшината и скоро той трябвало да тръгне към тялото си, преди да е прекъснал връзката си с него. Оставил братята си дали неразрушима клетва, че ще спрат нападението и ще дойдат лично да станат свидетели на синовете на Брюнелюк.\nКогато се върнал обаче, битката вече била започнала. Младата кръв на войните не дочакала заповед и те тъкмо били на път да пробият защитата. Сред мъжете се биел и Едард, ниският му ръст го правел опасен противник, и не един войн твърде късно открил, че врагът може да те промуши в корема, преди дори да си го видял да идва. Отворил очи в тялото си, Старейшината се огледал за Брюнелюк, но дъщеря му я нямало в стаята, само трите момчета спели завити с шала на майка си. С тежко предчувствие Старейшината закуцукал към входа на пещерата.\nИ наистина – там насред битката стояла дъщеря му, изпъната в целия си ръст и вдигнала в ръце жезъл подобен на този на баща ѝ. Старейшината извикал и паднал. Брюнелюк била млада и нямала нужния контрол да овладее силата на земното сърце. Пред очите му тя изрекла Словата от древния език и скалата в нозете ѝ се разцепила. Огнени сълзи потекли в краката ѝ към нападателите. Войните обърнали в бяг, но реката от огън била по-бърза от тях и помела всичко по пътя си – и нападатели и защитници. Твърде късно Брюнелюк разбрала, че магията ѝ ще донесе гибел на собствените ѝ братя и на съпруга ѝ. Едард висял вкопчен в скална издатина и пламъците всеки миг щели да го погълнат. С горестен вик тя забила жезъла си в земята и изрекла други Слова. Затвори. Заключи. Лавата се отдръпнала и пещерата се изпълнила с дим. Когато се разнесъл, всички видели Брюнелюк – превърната в скала с жезъл забит в каменна река и ръка протегната към Едард.\nПоследвал мир, макар и крехък, и старейшините се съгласили, че ако човек и леден великан искат да бъдат заедно, то те могат да го сторят с благословията на всички. Брюнелюк останала на входа на пещерата, за да им напомня този ден, завинаги обръгната в камък бял като лед, а мястото кръстили „Сълзите на планината“. Казват, че понякога, ако чуе музиката на флейта, каменната жена плаче с кристално чисти сълзи.\nЕдард не доживял да види синовете си пораснали. Трите момчета възмъжавали бавно още деца, а баща им вече старец. Когато починал, го погребали в скална ниша близо до Брюнелюк и с него положили флейтата му, за да ѝ свири през дългите зимни нощи. Щом трите момчета навършили пълнолетие, Старейшината ги отвел на далечно пътешествие, отвъд земите на Ледените великани в Бялата кула, където Кралицата на Владенията, тогава още млада и с незамъглен ум, чула историята за Едард и сълзите на планината.“\n... из „Цената на музиката“, част втора на „Кръстопътища“\n(прочетете и "Шестнадесетата карта", част от поредицата "Кръстопътища")


Мъж, живял преди 5000 г., е първата жертва на чумата - Днес+\n17 септември 2021 г. 04:47 ч.\nНаука 30.06.2021 18:54 Снимка: ДНЕС+\nМъж, живял преди 5000 г., е първата жертва на чумата\nУчени идентифицираха първата известна жертва на чумата - ловец-събирач, който е живял преди 5000 години на територията на днешна Латвия, и е бил носител на бактерията, причиняваща заболяването, предаде Франс прес, цитирана от БТА.\nЧумата е бич за човечеството от хилядолетия, като по време на опустошителната епидемия през 14-и век, известна като Черната смърт, погубва почти половината население на Европа. Нейният произход и еволюция обаче отдавна озадачават учените. Мъжът, който е обект на настоящото изследване на специалисти от университета на Кил, Германия, е наречен "RV 2039". Ловецът-събирач е бил прехвърлил 20-годишна възраст. Скелетът му е открит заедно с останките на още трима души в края на 19-и век, след което изчезва, преди да се "появи" отново през 2011 г.\nИзследователите са секвенирали ДНК от костите и зъбите на четиримата и са ги тествали за вируси и бактерии. Били изненадани да открият, че ловецът-събирач е бил заразен с древен щам на чумата, причинител на която е бактерията Yersinia pestis. "Анализите на щама, който идентифицирахме, показват, че бактерията Y. pestis е еволюирала по-рано, отколкото смятахме", казва Бен Краузе-Киора от изследователския екип.\nСпоред учените идентифицираният щам е бил от линия, която е възникнала преди около 7000 години по времето, когато в Централна Европа започва развитието на земеделието. Изследователите смятат, че бактерията периодично е прескачала от животни на хора, без да причинява големи огнища на зараза. С течение на времето тя се е приспособила да заразява хора, като в крайна сметка е еволюирала във формата, известна като бубонна чума, която се разпространява от бълхи и опустошава средновековна Европа.\n"Да попаднем на тази бактерия беше наистина изненадващо", казва Краузе-Киора. Учените първоначално са търсили евентуална роднинска връзка между ловеца-събирач и останалите трима, когато са направили откритието. Бактерията Yersinia pestis вероятно е отнела живота на мъжа, въпреки че според изследователите заболяването е протекло бавно. Според тях към момента на смъртта на ловеца-събирач в кръвта му е имало високи нива на бактерията, което в изследвания с гризачи се свързва с по-малко агресивни инфекции.\nИндивидите около мъжа не са били заразени, което показва, че той не е бил инфектиран от белодробна чума - силно заразна форма на болестта. Според изследователите индивидът "RV 2039" се е заразил след ухапване от гризач. При откритата бактерия липсват ключови гени, като този, който позволява бълхи да предават заразата. Това означава, че въпросната древна версия е била по-малко заразна и смъртоносна в сравнение със средновековната.\nПо-скорошният щам, който може да се предава от бълхи, датира отпреди около 3800 години, когато в Близкия изток и Средиземноморието започват да се формират първите "мегаградове" с над 10 000 жители. Плътността на увеличаващата се популация вероятно е провокирала еволюцията на бактерията.\nПознаването на историята на Yersinia pestis може да разкрие как е еволюирал човекът, за да се предпазва. "Заинтригувани сме от бъдещите изследвания върху начина, по който тези древни заразни болести са повлияли върху настоящата ни имунна система", казва Бен Краузе./БТА


Оферти за налични хотели в Kertvaros\nTáncsics magánszállás Pécs...Толкова ниска/о колкото Още райони в Пейч\nНад 1 150 000 обекта в цял свят и добавяне на нови ежедневно Доверяват ни се повече от 30 500 000 удовлетворени потребители Ценова гаранция на Agoda Над 12 милиона коментари от потребители на Agoda Възможности за настаняване в повече от 58 000 града в цял свят Забележителности в Kertvaros Ресторанти и кафенета\nKertvaros осигурява перфектното съчетание на спокойствие и възможност за забавления във вълнуващия град Пейч. Заради множеството си атракции, тази най-посещавана част на града няма да престане да ви удивява. Безспорно една от най-популярните туристически дестинации, Kertvaros със своите забележителности и изтънчена кухня, предлага незабравимо бягство от ежедневието. Използвайте аgoda.com, за да намерите най-добрите цени в Пейч. Разгледайте пълния списък от хотели и намерете най-подходящото за Вас място. Споделете кои са вашите мечтани дати за пътуване в Kertvaros и ние ще ви посочим най-конкурентните цени, достъпни в този период.\nОтличени хотели в Kertvaros, Пейч\nУдобно проектиран като за бизнесмени така и за почиващи туристи, Táncsics magánszállás Pécs е...\nХотели в Kertvaros: Táncsics magánszállás Pécs\nИнтересни места в Kertvaros: Ciao Pizzeria Es Rosticceria


ПЪРВО В ПИК: Депутатът Евгени Будинов аут от парламента заради...\nПЪРВО В ПИК: Депутатът Евгени Будинов аут от парламента заради театъра\nУченик на световната звезда във фризьорството Мунир прави... От какво се притеснява най-много всяка зодия във връзките и... Големи наводнения в Китай И после кой виновен: Червеният флаг и мъртвото вълнение не...\nДнес: 88 Вчера: 156\nАктьорът и народен представител Евгени Будинов напуска парламентарната си група. Възпитаникът на НАТФИЗ ще изостави временно ангажиментите си на политик, но временно - само за месец. Въпреки нелеките си задължение в в парламента, той ще направи ударно натоварващо турне в САЩ и Канада, за да осъществи основната си мисия - да радва публиката, научи ПИК.\nКЪСМЕТЛИЯ! Евгени Будинов спи с Пенелопе Крус\nАктьорът Евгени Будинов всяка вечер си ляга с Пенелопе...\nБудинов, Албена Михова и Киро Ефремов заминават след дни на презокеанско пътешествие. Поводът е турнето на пиесата, режисирана от кумира на Евгени, Ивайло Христов, "На живо от оня свят". В нея депутатът от листата на ГЕРБ е в ролята на хомесексуален фризьор. На сцената Будинов умира и се озовава в Ада, където среща журналистка и известен политик, в ролите Михова и Ефремов.\nТрупата стартира турнето на 16 ноември в Сан Франциско, следващите две вечери гастролира в Чикаго и Детройн, на 21 и 24 ноември - в Лас Вегас и Торонто, на 25, 29 и 30 в Монреал, Бостън и Ню Йорк. За следващия месец са планирани две представлния - на 1 и 2 декември в Хюстън и Нейпълс.\nЗаради огромния интерес към "На живо от оня свят" в Чикаго, където е най-голямата българска диаспора, трупата ще изнесе две представления, едно след друго, разбра още ПИК от свои източници отвъд Океана.\nV Евгени Генчев Будинов е актьор и политик от ГЕРБ. Роден...\nЙорданка Христова откри плажния сезон 228601 Пенсията ми скача с 25 лв. - мерси за голямото увеличение 184529 Проф. Чирков: Отвара с 10 глави чесън пази от сърдечни проблеми и кръвно! 126298 Тити Папазов лепна петно върху „Левски“ 95572 Старозагорската Ванга гадае бъдещето с тетрадка и химикал 131331 Вижте тайните за младост на Валиде Султан от „Великолепният век“ 88786 Татяна Лолова няма пари за GSM 188622 Ретрограден Меркурий мъчи Овни, Везни и Козирози. Вижте от какво да се пазите\nУченик на световната звезда във фризьорството Мунир прави... Големи наводнения в Китай И после кой виновен: Червеният флаг и мъртвото вълнение не...


64-годишната жена от "Дианабад" е била намушкана 15 пъти от сина й - Flashnews\nсъбота, 24 август, 23:39\n64-годишната жена от „Дианабад“ е била намушкана 15 пъти от сина й\nпубликувана от Нели Петрова на 14 март, 2019\n64-годишната жена от столичния квартал „Дианабад“ е убита от сина й. Това става ясно от събраните до момента доказателства по случая, за който стана ясно на 12 март, каза на брифинг градският прокурор Емилия Русинова.\n„Деянието е извършено най-вероятно на 10 март вечерта. Сигналът в СДВР е подаден на 12 март от съседи, след като колеги на починалата са я потърсили, тъй като два дни не се е явила на работа, заяви Русинова и добави, че смъртта е настъпила на 10 март вечерта в резултат на травматична кръвозагуба.\n„Установено е, че са нанесени около 15 прободно-порезни рани в областта на гръдния кош и корема. Има такива рани и по лицето и по ръцете“, обясни Русинова и уточни, че деянието е извършено след употреба на алкохол от страна на сина.


Безжизнен ъгъл: Ако сте изгубени или в лимба, ето някои отговорите\nАко не знаете напълно как да започнете озеленяване (или сте измъчвани от толкова много основни въпроси, които се чувствате затрупани), тогава сте стигнали на правилното място. С любов ме нарече тази страница "Безчувният ъгъл". Не вземайте това по грешен начин: това е просто целта да предизвикате много популярни сериали за книгата "Пътеводител на имитите" и " Пълна идиотска книжка". Никой не знае всичко и всеки трябва да започне в началото да се запознае с темата.\nВ този смисъл всички ние сме "манекени", "идиоти", или - да - "безсмислени".\nСега, когато сте го направили тук, колко не знаете за озеленяването не е важно. Важното е колко добре се възползвате от ресурсите, които съм предоставил, за да ви помогна да започнете озеленяване. По-долу описвам и се свързвам с тези ресурси, всички от които са безплатни.\nНаучете правилния начин да пейзажите незабавно\nСледните три урока ще ви дадат много от знанията, които трябва да знаете, за да ударите земята, която се изпълнява в стремежа ви към върхови постижения в областта на озеленяването:\nЛандшафтен дизайн за начинаещи (текстовата версия)\nВъведение в ландшафтния дизайн чрез снимки (графичната версия)\nПрости идеи за озеленяване\nНякои хора предпочитат да научат как да не правят нещо първо, а после да се обучават как да го направят по подходящ начин. Всъщност можем да научим много от грешките, направени от другите.\nТези статии превръщат нещастието си в полезни предупреждения за вас, така че не е нужно да ги следвате в нечестните им стъпки:\nКак да не се пейзаж\nОбщи грешки при озеленяване\n10 начина да завиете вашия двор\n"Аз съм твърде нетърпелив да чета първо. Кажи ми какво да засаждам!"\nДокато ви призовавам да направите някои изследвания, преди да купите растения и да ги засадите, разбирам, че по-буйните сред вас просто не са изградени по този начин.\nВие се стремите да получите най-малко няколко неща в земята първо; ще прочетете по-късно за четенето на по-фините точки. Добре, има две статии, които ще ви помогнат да направите интелигентни решения за закупуване в центъра на градината. Първият ви насочва към растения, които са лесни за начинаещи, нуждаещи се от малко грижи. Втората е по-изчерпателна статия, предназначена да ви даде идеи, които да ви помогнат при избора на растения; мислете за него като за поглед към широкия и широк свят на растенията:\n10 лесни за отглеждане растения\nДруги четения, за да ви стартираме\nИли може би сте любители на тези стари резерви, използвани за предаване на знания на начинаещи, FAQ и базата данни. Никога не се страхувайте, предлагам и тези:\nБаза данни: AZ на растенията\nВзаимодействайте с мен в социалните медии\nМожете да поддържате актуална информация за новите инсталации за озеленяване, които тествам, за нови проекти за озеленяване, които предприемам и т.н., като ме следвате в социалните медии:\nFacebook е най-подходящата платформа, на която да взаимодействате с мен, ако имате конкретни въпроси, които да зададете.\nАз също съм в Twitter, ако искате да ме следвате, но ограничената му граница на характер го прави неподходящ за въпроси и отговори, включващи всякакви подробности.\nПо-малко хора използват Google+, но ако ви харесва, можете да се свържете с мен там.\nТъй като озеленяването е визуална тема, Pinterest е в много отношения идеален начин да се справи с това, което правя. Аз непрекъснато качвам снимки на растения и т.н., с които работя или се интересувам от моите платки за Pinterest. Снимам снимки на растения, когато посещавам ботанически градини (което често е), и се радвам да споделя моите находки с моите последователи на Pinterest.\nМожете да разглеждате снимки от моите разнообразни фотогалерии за озеленяване, за да получите идеи за собствения си двор.


Отбелязваме световния ден на шоколада | BPost\nот Cross.bg\t на 11.07.2019\nНа 11 юли се чества Световният ден на шоколада. Първи започнали да го празнуват французите, които организирали масово честване на това сладко изкушение. Постепенно празникът придобива голяма популярност в други европейски страни.\n„Ако вземете тъмен шоколад със съдържание на какао най-малко 50%, то тогава средностатистическият човек може да консумира около 50 грама всеки ден. Можете да си хапнете и повече, ако се занимавате с тежък физически труд или спорт“, казва Алексей Буверов, професор в отделението за поликлинична терапия в университета Сеченов.\nТой пояснява, че яденето на шоколад е по-полезно през първата половина на деня, тъй като продуктът съдържа захар и е високо калоричен, освен това има вещества със стимулиращ ефект, алкалоиди, които могат да попречат на съня.\nУчените са открили, че какаото е лек при затлъстяване и диабет.\nВ същото време, експертите са съгласни, че тъмният шоколад е по-здравословен за човешкото здраве, тъй като съдържа по-високо съдържание на какаови зърна и съответно по-голям брой полезни компоненти.\n„Сега има активно проучване на биофлавоноидите, които се съдържат в тъмния шоколад. Проучва се положителният ефект върху метаболизма на холестерола, т.е. въпреки че шоколадът съдържа мазнини, флавоноидите намаляват нивата на холестерола“, обяснява Буверов.\nВ допълнение, шоколадът дава на човека енергийни резерви, както и подобрява настроението, добавя той.\nСпоред него, деликатесът има и компоненти, които имат определен защитен ефект върху черния дроб.\nПротивопоказания за консумация на шоколад, според лекарите, са заболяванията на панкреаса.\nCross.bg 408 публикации 0 коментари


Кабеларки ощетяват с милиони бюджет и тв-та. 700 хил. ги гледат "на черно" - Последни Новини от DNES.BG\nПрокуратурата разследва 5 оператора, имало много доказателства\n14 юни 2019 12:00, Веселина Йорданова\nДанъци в значителни размери се укриват покрай престъпленията против интелектуалната собственост.\nТова каза говорителят на главния прокурор Румяна Арнаудова на пресконференция във връзка с вчерашната акция в офисите на кабелни оператори.\nПо думите й става въпрос за много голям сив сектор, за който държавата не знае - от 2.4 млн. клиенти на кабелни оператори, 700 хил. били в него.\nНа над 10 млн. лева се оценява щетата за bTV, Нова телевизия и чуждата HBO от нерегламентирано разпространение на техни програми за около 2 месеца. Установено е, че без разрешение са се разпространявали 60 тв програми.\nРазследвани са пет кабелни оператора, работещи в Южна България, обясни Арнаудова.\nСигналите до държавното обвинение дошли от наши и чужди телевизии преди повече от 2 месеца. Предстои да се уточни на база на събраните доказателства тежестта на престъплението и да се прецизират обвинения. За момента задържан е само ИТ специалист в Дупница, който пречел на проверяващите.\nПолучихме отпор от собствениците на кабелни оператори, имаше теч на информация, но въпреки затруденията операцията беше проведена както трябва, оцени Арнаудова.\nПо думите й събрани са изключителен обем доказателства - техника, с която програмите са били излъчвани и недекларирани пари. Деянието е било осъществявано на територията на почти цяла Южна България.\nАрнаудова каза още, че прокуратурата през годините е срещала множество затруднения в процеса на доказване и убеждаване на обществото, че това престъпление е с достатъчна обществена опасност.\nПо-рано МВР шефът Младен Маринов отрече акцията срещу кабелните оператори да е показна.\n"Интелектуалното пиратство за България е сериозен проблем, ще продължим с противодействие на този вид престъпна дейност", коментира той пред журналисти. В акцията участват и представители на Европол.\nМинистърът посочи, че в момента сме извън наказателния списък на САЩ по отношение на пиратството, но ако не продължим с ефективните мерки срещу този вид престъпна дейност, е възможно пак да бъдем включени. "Това пряко влияе върху всички останали процедури, свързани дори с облекчаване на визовия режим", допълни Маринов.\nВъв връзка с това, че при операцията е спрян интернет и телевизия на абонати, министърът посочи, че хората изпитват неудобство, но проблемът е на този, който събира пари, за да предоставя незаконна услуга. По думите му у нас още не сме свикнали, че това е едно сериозно престъпление.\nВ съобщение до медиите от "Кабел Сат – Запад“ ООД заявяват, че за неопределено време няма да може да разпространяват телевизия и интернет в редица населени места в Югозападна България, където оперират, заради иззетата от правоохранителните органи техника.\nОт оператора съобщават още, че адвокатите им са предприели съответни действия за връщане на отнетата техника, за да възстановят дейността си в най-скоро време.\nНашата фирма е на пазара на далекосъобщителни услуги вече 25 години и винаги стриктно е спазвала всички законови изисквания, се посочва в съобщението и се допуска, че акцията може и да е свързана с обслужване на корпоративни интереси на конкуренти.\nОще по темата: МВРкабелни операторипрокуратурапрестъпленияГДБОПИнтелектуална собственостМладен Маринов\nчччч преди 1 година\nтаксите трябва да си плащаме стриктно до 10-ти, а от кога ще гледаме нова и БТВ. За което сме си предплатили.\nТо пьк едни телевизии. Назнацчили са си около 50 човека " гостуващи звезди " и само ги вьртят от предаване в предаване. Ако днес гледаш някой от тях по едната и си помислиш, че слава Богу си се оттьрвал, утре е цьфнал по другата. Отврат. И всичко ти дава акьл. Ама то вярно, че не остана нищо или почти нищо умно и интелигентно за показване. Интересни са проблемите на малцинствата и на тези с различна сексуалност!! Че останалите живеят прекрасно и нямат никакви ядове!!!\nТелевизиите трябва да плащат на разпространителите за услугата. И да плащат на абонатите, че им гледат досадните и ужасни реклами.\nЕфирното разпространение се заплаща от телевизиите. Колко са загубите от ефирното разпространение, което БТВ заплащат? Те сами излъчват безплатно и облъчват с досадна и ужасна реклама.\nБНТ не предлага интернет. Моля чети внимателно какво пиша, или си агент на БОП трол под прикритие :)\nНищо няма да направят. Това е като ЧЕЗ и ще им трябват инкасатори, което пред лагаш. Ако е могло, що не са го направили досега и заобикалят кабеларките. Или трябва да си намалят разходите или да се откажат и да си стане пак държани канали и колкото има данъци толкова ще има и канали.\nДо Анонимен 77 - Нали точно онзи ден гласуваха закон и точно това ще правят БТВ и НОВА ще броят абонатите ,чрез някакво оборудане. А защо не и с прокурор у вас за да видят 4 такси ли плащаш за 4-те телевизора или само 1 такса и кабеларката те е пуснала фрий на другите 3 телевизора :) Не се учудвай .. тук законите се менят всеки ден... затова и VW няма да инвестира тук защото няма нищо което да е наред. БТВ и НОВА залагат по 5% годишни ръстове на приходите от нови абонати, но населението намаля!?\nТова може само чрез данък защото как ще контролира колко тв са. бтв и нова ли ще тръгнат по домовете за да им плащат. Може и да си кодират сигнала на сателит и забраняват кабеларките.\nТия които може да плащат са няколко хиляди по-богати абонати. Останалите нямат пари и минават към пирати. Няма кабеларка която печели от 10 богати абоната и минават и те към пиратство. После държавата пак плаща глоби по съдебни дела и пак държавата плаща. Кабеларките и абонатите краднат, а държавата плаща на тв.\nАз от цялата работа разбрах,че в момента всеки плаща 15 лева кабелна за 1 телевизор, но гледа на още 2 у тях. Идеята на БТВ и НОВА е да се плащат 45 лева за трите телевизора у вас :)\nНема страшно! Качих антена на 12 прьт на сливата у дворо. Ката Евро готви манджа. Чекаме сино и и онаа Гала и Патрашкова да ми кажат как да опраим жената!!!! Че оцелееме!!!! Че ми гледат чужди телевизии да ми се разсейват - дисковерита и географици. Е много умни станахте!!! А па и че ме крадете!!!\nКоя телевизия или интернет разпространител е държавен? Ти наясно ли си или само си говорим?\nТочно затова по-добре е само държавни без кабелни и частни тв. Сегашната система ограбва хпората и плащат 10-100 пъти отколкото държавно.\nЗащото съвестните абонати търпят загуби. На кой да се жалят? Или какво когато кабелната осъди държавата в страсбург, пак потребителите ще платят глобата, чрез данъци и пр. Замислете се малко.\n*** га гледа на черно кабеларката му е добре, нали?!\nДори протестират че полицията ударила нелегалките.\nАма после пискат че Баневи и Ветковци били крадци.\nВсичката бългapaшка пacмина са хайдуци.\nМор за това гнусно племе.\nTo пък един интелект лъха от тяхната собствено, ум да ти зайде...\nЕСПН и Скай са на същата американска офшорка като нова и бтв. Купуват правата и после точат от всяка държава за едно и също.\nИма си Sky Sport. Защо да се плаща на някакви си бг канали които може и да са изпиратствали излъчването\nПроблема не е в плащането. Проблема е че не се предлагат канали като ESPN а се предлагат някакви бг измислени канали.\nНяма лошо да се пиратстват бг канали. Така приходите им ще паднат и на тяхно място ще навлязат чуждестранните.


Автор: Екип Plovdiv24.bg 19:32 / 15.09.2016 Коментари (0) 2171\nСлед пауза, която продължи повече от месец, този уикенд се завръща и националният шампионат по автомобилизъм на затворен маршрут. Предстоящото състезание на "Писта Стара Загора" ще бъде четвърти кръг от шампионата.\nДо този момент се проведоха състезанията на писта "Дракон" край Калояново, както и на тези във Велико Търново и Русе.\nПловдивчанинът Константин Маршавелов (Mitsubishi Lancer Evo 10) ще бъде един от 11-те пилота в клас макси, които ще вземат участие в старозагорското състезание. До момента пилотът на КА-2 Рейсинг Тим има две записани победи в шампионата, като успя да спечели откриващото състезание на писта "Дракон", както и състезанието в Русе, което се проведе преди малко повече от месец.\nСлед лятната пауза отбора и пилотът са готови за четвъртия кръг от първенството. Автомобилът е подготвен, като през вчерашния ден с него са направени и последни тестове на писта "Дракон", преди отбора да замине за Стара Загора.\n"Готови сме за състезанието в Стара Загора. От две седмици тренирам всеки ден на пистата в Калояново. Вчера направихме и окончателните тестове на автомобила и сега само чакаме старта на състезанието", сподели Константин Маршавелов преди началото на състезателния уикенд.


Технологиите ще революционизират медицината, ако регулацията позволява - Общ - 2021\nТехнологиите ще революционизират медицината, ако регулацията позволява\nНапредъкът в технологиите се вижда ясно в медицинската индустрия. От роботизирана хирургия до свързани с IoT лекарства; промените се случват бързо. Но тежката бюрокрация и регулиране също са известни, че пречат на новия напредък с възможни вредни ефекти.\nПанелът „Tech Revolutionizing Medicine - If We Let It“ на CES 2019 се опита да разопакова някои от тези идеи, като попита своя панел как най-добре да изведе новите технологии на пазара в медицинската индустрия. Домакин на панела беше Рене Куаши, вицепрезидент по политическите и регулаторни въпроси от Асоциацията на потребителските технологии.\nКъм него се присъединиха Бетина Експъртън, основателят и главен изпълнителен директор на Humetrix и Колин Анавати, изпълнителен директор на Athenahealth. Марк Голдсънд, член на Козен О'Конър, и Рос Фридберг, главният съветник на „Доктор по поискване“, завършиха групата.\nРене Куаши стартира процедури, обсъждащи колко ангажирани са CTA с здравеопазването и колко много са наблюдавали нарастването му през последните няколко години. Той сподели три ключови точки за здравеопазването в САЩ, които информират за следващата дискусия.\nОстаряващото население оказва натиск\nПърво, според Куаши, здравната система в САЩ е в криза с дефицит на лекар. Налице е огромна и нарастваща разлика в броя на доставчиците на здравни услуги в сравнение с броя на пациентите. Съобщава се, че САЩ ще съкрати 120 000 лекари по всички специализации през 2030 г. На второ място, САЩ е изправена пред застаряваща криза на населението.\nНараства броят на възрастните хора в системата на здравеопазването и гражданите на възраст над 65 години са три пъти по-склонни да се нуждаят от хоспитализация за една година, отколкото общото население. Колин Анавати подкрепи това чувство с изумителната статистика, че ⅔ от всички американци, които някога са били на 65 или повече години, са живи днес.\nВ допълнение към това мнозинство от над 65 души население има поне едно хронично заболяване. Последният повдигнат въпрос беше, че американците обикновено са нездравословни. САЩ имат най-високата детска смъртност в развития свят. Куаши предположи, че за американските граждани е структурно трудно да водят здравословен живот и само това има огромни последици за здравната система.\nПроблемите с данните и поверителността трябва да бъдат разгледани\nТочката на връщане за всички участници в дискусиите беше въпросът за данните и поверителността. Докато всеки член на панела имаше различно мнение относно решението както на щатско, така и на федерално ниво, всеки се съгласи, че разпоредбите относно неприкосновеността на личния живот обикновено са остарели и се нуждаят от преработка, за да бъдат в крак с промените в технологиите.\nПанелът също така призова за намаляване на бюрокрацията и прилагане на регулациите на държавно ниво. Рос Фридберг даде свидетелство, че потенциалът лошите участници в индустрията да вършат грешни неща, използвайки вратички, има потенциал да разбие нововъзникващи сектори като неговата собствена виртуална диагностика.\nВсеки участник в дискусията представи своите вълнуващи и иновативни практики на масата и въпреки че тук няма бързи отговори. Всеки би могъл да се съгласи, че бъдещето на доброто здраве започва с улесняване на всички, независимо от финансовото им състояние, възможността за достъп до висококачествено здравно обслужване, когато има нужда от него.\nГледай видеото: Reasons to stay, reasons to go: Yordan Zhechev at TEDxBG (Юли 2021).\nУчените създават хартиена батерия, която използва бактерии за генериране на енергия\nАнтони Гауди: „Божият архитект“, който оживи сградите\nПробивна ваксина срещу ХИВ, която ще започне изпитания върху хора през 2019 г.\nДревни мумифицирани пингвини, открити в Антарктика, предупреждават за ефектите от изменението на климата\nLada представи смел нов концептуален автомобил 4x4\nТърсите да създадете свой собствен компютър? Научете какво да не правите от тези весели неуспехи\nТози супер отопляем австралийски път разтопи гуми на водачи\nНовата технология на обектив без камера може да ни даде по-тънки смартфони\nToyota припомня повече от 1 милион хибридни превозни средства поради риск от пожар\nCopyright 2021 \_ Бизнес и интернет софтуер \_ Технологиите ще революционизират медицината, ако регулацията позволява


Инфрачервено отопление и възможност за охлаждане в един уред\nHome » Продукти » Инфрачервено отопление и охлаждане на открито\nИнфрачервени лъчисти печки за отопление и охлаждане на открити, полузакрити и неизолирани пространства и помещения\nИнфрачервена късовълнова технология\nИнфрачервеното лъчение е подзона от светлинния спектър генериран от Слънцето . Този тип светлина, обаче, е невидим за човешкото око, чрез нея се пренася топлината. По принцип, колкото по-къса е дължината на вълната, толкова по-лесно прониква през въздуха. Късовълновите инфрачервени лъчисти печки затоплят директно твърдите обекти който срещат, без да затоплят въздуха наоколо. Еднакво ефективно и моментално отопление без прегряване. Добър пример за този процес е ефекта, който се получава, когато човек излиза от сянка на слънчева светлина. Въпреки, че температурата на околната среда остава същата, човек има усещане за по-висока температура, когато е изложен на директна слънчева светлина.\nИнфрачервеното отопление с инфрачервени лъчисти печки е:\nикономически изгодно – ниски инвестиционни разходи и дългосрочна експлоатация;\nприродосъобразно – без вредни емисии на СО2;\nенергийно ефективно – отоплява се единствено нужната зона, работна площ или производствено помещение и само когато трябва – няма нужда от предварително загряване или поддържане на минимална температура, защото отоплението е от първата секунда;\nмного други предимства;\nпригодено за употреба при всякакви условия:\nоткрити, полузакрити или закрити пространства;\nзони за пушачи, открити барове и заведения;\nзони с повишено влагосъдържание на въздуха;\nабсолютно открити пространства с възможност от валежи на дъжд и сняг;\nбез оглед изолационните показатели на помещенията;\nпочти без ограничение, с притежавания IP67 стандарт, някой от инфрачервените лъчисти печки, могат да работят и под вода.\nСравнение между инфрачервена печка за отопление и “газова гъба”\nИнфрачервени печки – моментална топлина\nОтопление от първата секунда\nЦени от 372.00 лв.\nЦени от 816.00 лв.\nЦени от 886.80 лв.\nОтопление и СПА\nЦени от 1056.00 лв.\nПоискайте оферта за една от нашите системи за отопление и охлаждане\nПионер в областта на късовълновата инфрачервена технология\nКато пионер в облата на инфрачервената късовълнова технология – от 1990 година , професионалните експерти, постоянните тестове и опита на BURDA Technologies, дават възможност за най-високо качество на продуктите и постоянното усъвършенстване на технологията. Редсън е един от основните дистрибутори на BURDA продукти за България и Югоизточна Европа.\nИновативните продукти за отопление, които предлагаме са най-доброто доказателство за интелигентни решения в областта на отоплението и охлаждането. Всеки един продукт е произведен с идеята за най-висока ефективност, пестене на енергия и моментално отопление или охлаждане. Специализираните решения, идеално пригодени към хората и околната среда дават възможност за неограничени области на приложение.\nСпазването на най-високите стандарти в производствения процес и употребата на усъвършенствани материали ни позволява да предлагаме на нашите клиенти само най-доброто, от гледна точка на високо качество, дизайн, функционалност и висока производителност. Това е единственият начин за налагане на стандартите в световен мащаб.\nПредимства на нашите инфрачервени уреди за отопление\nНа пазара от 1990;\nУникални качествени стандарти;\nВисоко качество на изработка и задълбоченост в производството;\nВисоко качество на всички компоненти;\nПовишена издръжливост и удължена производителност;\nЕфективност точно в целта;\nЧиста и без никакви вредни емисии;\nШирок спектър от мощности до 18 kW;\nОгромен избор от цветове и модели;\nВисоко качествен и елегантен дизайн;\nДълготрайни и водоустойчиви модели.\nЗони на употреба на инфрачервени лъчисти печки\nХотели и гастрономия;\nРазгледайте част от изпълнените проекти с инфрачервени печки за моментално отопление\nСладкарници “Неделя” – Гео Милев\nИнфрачервени уреди за отопление\nтоплина на първата секунда


Под знака на 17: Арсеналец трето поколение ръководи транспорта - Новини За Казанлък | Другите новини за Казанлък\n12.11.2021г. | 08:08 от Юлия Младенова\n17 е знаково число в живота на инж. Пламен Духтев. Роден е на 17 август 1971 година. Вече 17 години на него е поверено управлението на едно от важните звена в най-голямото машиностроително предприятие в България – транспортът. Приема числото 17 като съдбовно,\nно истински съдбовна е връзката му с „Арсенал”\nС баща си Милчо Духтев\nПламен Духтев е арсеналец трето поколение. Трудовият път и на двамата му дядовци, на баба му и на майка му Радка минава през завода. А баща му Милчо Духтев, който цял живот е работил в „Арсенал”, бил и сред най-изявените – уважаван автомонтьор в т.нар. Гараж, член на заводския Спортен автомобилен клуб и активен участник в състезания. Със съпругата си Надежда Пламен се запознава в „Арсенал”. Нейните родители също са дългогодишни арсеналски кадри – тъстът му Георги Бъчваров е познато име в заводските среди. Братът на Пламен – Николай, работи в „Арсенал”, единият му племенник – също. И ако това не е съдба, при това фамилна, няма как иначе да се нарече. Пламен Духтев приема това като напълно естествено, може би защото от малък е придружавал баща си Милчо по автомобилните състезания и още преди казармата, в периода 1990-1991 г., работи 6 месеца като автомонтьор в завода. Всъщност,\nпрофесионалният му интерес към автомобилите и изобщо към транспорта\nзапочва още от ученическите години. Завършва специализирания техникум в Мъглиж, после Полувисшия инстиут за инструктори и учители по практика в Ямбол. В Русенския университет „Ангел Кънчев” завършва специалността „Земеделска техника и технологии” – бакалавър. В същия университет защитава с отличен 5.85 и магистратура „Технология и управление на транспорта”. Инж. Духтев не спира дотук с ученето и надграждането – има професионална компетентност за управление на транспортна фирма в Европейския съюз за превоз на пътници и за превоз на товари. Визитната му картичка впечатлява с още професионални сертификати. В нея се вижда, че от 1997 година е неизменно свързан с „Арсенал“ – 7 години е бил организатор-производство в транспорта, където трупа опит и практически знания. Едва на 33 години,инж. Пламен Духтев поема ръководството на направление „Транспорт” в огромното по своите мащаби казанлъшко предприятие.\nПредизвикателството е голямо – транспортът е едно от възловите звена във всяка структура,\nнезависимо дали е завод, град, община, държава. И едно от най-трудните.Трябва да се чертаят точни транспортни схеми с оглед оптимално използване на наличния ресурс от превозни средства и хора, да се разпределят задачите, да се следи за всеки елемент, свързан с движението и поддръжката на моторните превозни средства, да се правят разумни, но необходими инвестиции в автопарка. Да се реагира адекватно на спешните случаи и да се решава проблемът в движение. Да се проследява ежедневно\nздравословното състояние на шофьорите... А и те са една особена категория персонал – спецификата на работата им в затворената кабинка ги прави в определена степен индивидуалисти. Но пък никога, никога инж. Духтев не иска да чуе определението „прост шофьор” за своите колеги. Защото това са хора, положили изпити и получили сертификати за професионална компетентност. Хора, носещи отговорност за превоза на специфични товари, които изискват определени условия за пренос и умения на водачите. Хора, които отговарят и за сигурността на пътниците, и за останалите участници в движението.\nЗапочва с 28 души персонал и стари машини\nКогато през 2004 година е назначен за ръководител-направление „Транспорт” в „Арсенал” АД започва с 28 души – шофьори и монтьори. Автопаркът е съставен основно от старите машини „ЗИЛ”, „ГАЗ”, половината от които не работят. Тежки години. Инж. Духтев работи в няколко посоки – да изгради колектив, да направи така, че когато изпълняват дадена задача, колегите му да са убедени, че трябва да я свършат по най-добрия начин. Споделя, че обикновено всички свързват транспорта с кражбата на гориво. Точно това да не се случва също е бил един от приоритетите в неговата работа. И постепенно нещата стават. От 2011 година тук е въведена GPS-система, чрез която ръководителят направление „Транспорт” вижда в реално време движението на автомобила, неговото местоположение и съответно разходването на горивото. Осъществен по този начин, контролът се оказва много ефективен. Всяка сутрин се правят задължителна проверка за алкохол и медицински преглед на шофьорите. Така започва работният ден тук. После идват пътните листове, разпределението на задачите. Нараства и екипът –в заводския транспорт днес работят 80 души – шофьори, мотокаристи, монтьори на електрокари и мотокари, двама механици, всички мъжки момчета. Има и две дами – управител на склада, и икономист „Транспорт”, която се занимава с осчетоводяването на пътните листове, с всички пътни документи, с присъствения табел и отпуските. Но всяко нещо, което е в обсега на направлението, минава през неговия началник. Така работата върви и той е по-спокоен. „Мисля, че създадохме колектив, - споделя инж. Духтев. - Вратата ми винаги е отворена. Опитвам се всеки да разбера, да помогна, но не обичам лъжата. Аз съм коректен човек и искам искреност и от другата страна. До последно им вярвам”.\nАвтопаркът е обновен\nОсновно след 2015 година са направени големи инвестиции отстрана на дружеството в тази посока. Товарните автомобили вече са „МАН” и „Мерцедес”. Общо 163 превозни средства са към направление „Транспорт”. Тук влизат товарните автомобили до 3.5 тона, тежкотоварните над 3.5 тона, автобусите за вътрешнозаводския транспорт, който работи на трисменен режим за Завод 2 и Завод 3, автобусите за превоз на работници до площадка Мъглиж, мотокари, електрокари, леки автомобили, трите заводски линейки, багери, трактори, самосвали, специализирани автомобили. Към направлението има сервиз за поддръжка на автопарка и сервиз за поддръжка на мотокари и електрокари. Автомобилите са оборудвани с GPS-и, разходните норми за горива са разчетени, изискванията към шофьорите непрекъснато се повишават и това изисква да си „в крак“ с всяка промяна в нормативната уредба и своевременно да се прилагат новостите. Постоянно се следи за изтичащи застраховки, годишни технически прегледи и изтичащи винетни стикери на МПС.\nВсички се обръщат към транспорта\nНяма звено в „Арсенал”, което да не ползва транспорт. „Всички се обръщат към нас и обикновено сме най-търсени, когато е нещо много спешно. Винаги се отзоваваме и се опитваме да решим въпроса, - казва Пламен Духтев. - Работим най-много с отдел „Продажби” и с отдел „Доставки”. И добавя, че „Арсенал” е изключително коректна фирма, което задължава всеки работещ тук да бъде отговорен към това, с което се занимава. „Арсенал” ми е дал всичко, оттук съм тръгнал, хората ме познават. Приемам това с голяма отговорност и доверие във възможностите ми”, - допълва инж. Духтев. Води се от максимата всичко сам да проверява, защото и хората, и товарите са важни и не бива да се допуска недоглеждане и грешки. През тези 17 години на позицията ръководител-направление „Транспорт” е на линия по всяко време на денонощието. Имал е само две по-тежки ситуации, но винаги е нащрек, щом звънне телефонът в късните часове.\nГордее се със семейството си\nИзвън портала Пламен Духтев е щастлив от малките неща в живота. Радва се на успехите на дъщеря си Радиана, която тази година завърши Математическата гимназия в Казанлък и вече е студентка първи курс по специалостта „Психология“ в град Енсхеде в Университета Твенте, Нидерландия. Радва се и на пътуванията из България заедно със съпругата си Надежда, на малките откъси от време за почивка в Турция, където туристът е на почит, независимо кой е, какъв е и откъде идва. Опитва се да живее здравословно, но, честно казано, не е заклет привърженик на тази тема. И признава: „На 33 години станах ръководител, но и днес, на 50, съм си все същият човек. Не се големея, аз съм един обикновен работник на определена позиция. Но мисля, че йерархията трябва да се спазва, така се получава взаимно уважение между хората и зачитане труда и авторитета на всеки”. И е категоричен, че без труда на всички 80 души в направление „Транспорт” не би могъл да се справи, затова е признателен на всеки човек от колектива.\nинж. Пламен Духтев,


Поддръжка на автомобила. Препарати за почистване и освежаване на екстериор и интериор - Страница 58 - Škoda Форум България\nМнение от igeorgiev82 » 29.05.2018, 17:54:22\naleksander написа: ↑\nЗа почистване или подхранване?\nЗа подхранване тя си е доста чиста.\nНе може само да подхранваш.Първо винаги се почиства.Това е все едно некъпан да се пръскаш само с парфюм\nМнение от aleksander » 29.05.2018, 17:58:40\nЕ ясно ми е че,първо е почистването не съм задал правилно въпроса си....само за подхранване ми трябва препарат.\nМнение от skodko » 29.05.2018, 20:07:47\nДа, този който е пуснал колегата е хубав. Angelwax Hide Rate и Chemical guys leather conditioner също са прекрасни.\nМнение от gdadov » 31.05.2018, 19:54:21\nОцетът е ключов тук\nС повече търкане стана работата, оцета май наистина ги разгради, резултата от Ехото след оцета май не беше кой знае какъв. Дано тази комбинация да е безопасна за лаковото поритие и хром лайсните\nМнение от gdadov » 31.05.2018, 19:57:46\nАко са варовикови : http://www.praktiker.bg/bg/Cleaning-and ... G/p/430922 ( не се шегувам).\nАз така един път се пре*бах привечер да си "изпръскам" колата с маркуч и вода от чешмата на едно село до Мизия (Врачанско), колкото да паднат мухите от предния капак и броня. Не си носих нито гъба, нито препарати, нито микрофибър за подсушаване. Оказа се, че в тоя край водата е ааадкси варовита и като изсъхна на сутринта, цялата кола беше на такива петна. Върнах се в София и мия, трия и пак като подсуша - излизат. След лека консултация с правилния човек - получих жокер за този препарат, който не е за автомобили, но върши идеална работа за това и е в пъти по-евтин от детайлинг препаратите за тази цел...\nС оцет и Ехо и старателно търкане ги оправих почти на 100%, но има още няколко по пластмасовата решетка и предната хром лайсна, там обаче ме е страх да ги пробвам с пепарата - да не вземе да стане по-гляма беля ... ?\nМнение от skodko » 09.08.2018, 16:30:16\nОще една висок клас автомивка в София\nМнение от yep4u » 10.10.2018, 14:13:30\nНещо ми се върти из главата да слагам фолио (защитно) на фаровете отпред. Някакви отзиви къде може да го направя? Предполагам, че ще трябва да се полират и преди това? И сигурно ще е двойна цената, че нали е четириочка\nМнение от intense » 10.10.2018, 15:24:08\nyep4u написа: ↑\nМнение от yep4u » 10.10.2018, 16:06:32\nintense, гледам че и ти си четириок звяр - правил ли си нещо при тези пичове и мнения да дадеш? Иначе от това, което виждам изглежда окей\nМнение от intense » 10.10.2018, 16:52:41\nЛичен опит нямам, но отзивите са добри\nВърни се в “Съвети за нашите шкоди”


Гъвкави смартфони | Тагове | Digital.bg\n89 резултата за гъвкави смартфони\nРазработват подобрена версия на първия гъвкав смартфон Royole FlexPai\nSamsung и Huawei вероятно са първите асоциации, които повечето от нас правят, когато стане въпрос за гъвкави смартфони. Това не е случайно, тъй като именно тези две компании допринасят в най-голяма степен за развитието на технологията. Всъщност още преди премиерата на Mate X и Galaxy Fold бе представен първия гъвкав смартфон и неговото име е Royole FlexPai. По този начин непознатата компания успя да изпревари най-големите технологични гиганти в новосъздаващия се пазарен сегмент. Непознатата компания изглежда има дългосрочни планове и вече работи усилено над наследник на Royole FlexPai. Eдно от основните подобрения във втората версия на гъвкавия смартфон ще бъде дисплея, който ще бъде едновременно по-тънък и по-гъвкав от екрана на оригиналния модел. Допълнителни оптимизации ще редуцират максимално пространството на сгъване между дисплеите, което сега остава видимо в настоящите гъвкави смартфони. Този ефект е постигнат с разработването на усъвършенствани материали, позволяващи и по-добър радиус на прегъване на Royole FlexPai 2. Компанията потвърди, че ще използват Cicada Wing FFD (Fully Flexible Display) от трето поколение, който ще има радиус на сгъване от 1 милиметра, което е три пъти по-малко от Royole FlexPai. Потребителите могат да очакват над 200 хил. сгъвания. Интеграцията на асистиращ чип гарантира, че дисплея на Royole FlexPai 2 ще има по-добър контраст и яркост, по-широк зрителен ъгъл и ще увеличава цветовата гама. Техническите спецификации се очаква да включват 7.8-инчов дисплей със съотношение от 4:3, както и Qualcomm Snapdragon 865 процесор. Освен бързата скорост и поддръжката на 5G технологията Royole FlexPai 2 ще предложи LPDDR5 RAM и UFS 3.0 памет модули. Първоначалните планове на компанията предвиждаха втората версия на гъвкавия смартфон да бъде налична през второто тримесечие. Премиерата е отложена за септември, като конкретната дата ще бъде обявена допълнително. На този етап няма информация за камерите, както и за цената, на която ще се продава наследника на първия гъвкав смартфон. Oще от Digital: Смартфоните с гъвкави дисплеи ще са достъпни за масовия потребител до края на 2022г.\nУстройствата с гъвкави дисплеи постепенно започват да се превръщат в реалност. Технологията от години е в полезрението на големите компании. Едва през последните тримесечия, обаче видяхме атрактивни предложения като Huawei Mate X и Samsung Galaxy Fold. Дизайнерите на Motorola предложиха още по-различна концепция с премиерата на Moto Razr (2019) и неговата визия, която наподобява класическите "Clamshell" телефони от миналото. Въпрос на време е гъвкавите смартфони да станат достъпни за масовия потребител. Неслучайно Apple също проявяват голям интерес към тази нова пазарна ниша. Създателите на iPhone няма да избързват с премиерата на гъвкав смартфон, но вече експериментират със собствени прототипи. Аpple са регистрирали на свое име и няколко атрактивни патента свързани с устройства, които имат гъвкави екрани, което също е индикация за плановете им да станат фактор в този пазарен сегмент. Близки източници до веригата за доставки също така твърдят, че компанията отбелязва все по-сериозен прогрес с първия iPhone, който има подобен дизайн. Още по-интересното е, че компанията е започнала да извършва поръчки до Samsung Display, които разработват една от най-добрите технологии за производство на гъвкави дисплеи. Според данните вече се провеждат вътрешни тестове на Apple с прототипи на OLED екрани произведени от големия им конкурент, които могат да намерят място в първия iPhone. Apple искат да изненадат потребителите като премахнат изцяло рамката необходима за сгъването, която е разположена в средата на екрана. По този начин гъвкавия iPhone ще изглежда като едно устройства с голяма интерактивна повърхност, която не изглежда като два отделни панела. Samsung инвестират милиарди долари, за да увеличат производствения капацитет на гъвкави дисплеи и според последните им прогнози ще могат да създават над 10 млн. подобни екрана на година. Привличането на Apple към веригата за доставки със сигурност може да увеличи допълнително тези стойности и да стимулира допълително производоството на Samsung Display. Oще от Digital: Гъвкавите смартфони се нуждаят от по-добри приложения и здрави дисплеи, за да станат хит през 2020г.\nНай-интересните функции в гъвкавия смартфон Samsung Galaxy Z Fold2 - цена и наличност в България\nSamsung Galaxy Z Fold2 е следващото поколение гъвкави смартфони на компанията. Оборудван с оптимизации и изключителни иновации, Galaxy Z Fold2 предлага ново потребителско изживяване за любителите на технологиите. С още по-голям екран на капака и огромен основен екран, Galaxy Z Fold2 съчетава стабилен дизайн и изкусна изработка с интуитивни нови функционалности за уникално мобилно изживяване, като осигурява разнообразието, което ежедневието изисква. Нов дизайн Galaxy Z Fold2 съчетава дързък дизайн и последните инженерни постижения, за да се чувстваш уверен, докато го ползваш...\nHuawei Mate X2 ще има дисплей, който се сгъва навътре\nHuawei са си поставили амбициозната цел да се превърнете в лидер в пазара на смартфони с гъвкави дисплеи. Вече видяхме първите предложения на компанията в тази пазарна ниша. В момента китайския производител продава две устройства с този дизайн на пазара. Първият модел е Huawei Mate X, който бе представен преди година, както и Huawei Mate Xs, чиято премиера бе в началото на годината. Двете устройства имат сходен дизайн, който включва голям тъчскрийн дисплей, който може да се отваря към външната страна и да предоставя още повече интерактивно пространство. Следващото устройство, което Huawei ще представят в този сегмент, обаче ще има различен дизайн. За разлика то своите предшественици новият модел с бранда Mate X ще използвa механизъм, който позволява на дисплея да се сгъва навътре. Тази концепция вече намира място в Samsung Galaxy Z Fold 2, който е директен конкурент на Huawei Mate X, съобщава GizChina. Информацията за предстоящото устройство бе публикувана от създателя на DisplaySearch, Рос Йънг, който често ни разкрива детайли за предстоящи хардуерни продукти на големите компании. В конкретният случай, той твърди, че Huawei искат екрана на гъвкавия смартфон да се сгъва навътре. Успоредно с това разбираме, че два различни производителя ще получат поръчки за производство на дисплеите на Huawei Mate X2. Това ще бъдат Samsung и BOE Technology. По този начин Huawei ще си набяват достатъчен брой екрани навреме за премиерата на своето устройство. Все още не разполагаме с детайли за техническите спецификации на Mate X2, но можем да очакваме още по-мощен хардуер и по-добри камери, спрямо предходния модел. Трябва да отбележим също, че дисплея няма да включва ултратънките UTG стъкла. Очакванията са след като се разгъне напълно екрана да е с големина от 8 инча при 2420х220 резолюция, а при сгъване предния панел е 6.6" (2480х1148), а задния да бъде с големина от 6.38 инча при 2480х892 пиксела. Още от Digital: Huawei Mate Xs вече се продава в България\nБъдещите гъвкави смартфони на Huawei и Xiaomi ще използват дисплеи с ултратънки стъкла\nПървите прототипи на модели с гъвкави дисплеи бяха показани още в края на 2018г. Технологията постепенно става все по-атрактивна и привлича интереса на водещите производители. Няколко тримесечия бяха нужни да видим иновативни модели като Samsung Galaxy Fold и Huawei Mate X. Определено можем да кажем, че това бяха първите гъвкави смартфони на пазара, които се продаваха масово на пазара. Първоначалните проблеми с устройствата доведоха до премиерата на второ поколение, което предлага още по-добър дизайн и по-мощен хардуер. Вече ви съобщихме за подобренията в Samsung Galaxy Z Flip и Huawei Mate Xs. Oсвен различната визия трябва да отбележим също, че новият модел на Samsung предлага още една интересна характеристика. В случа става въпрос за ултратънките стъкла за гъвкави дисплеи Samsung UTG, които представляват миниатюрно покритие с дебелина от 30 микрона (0.03 милиметра). Това ултратънко стънко е едновременно гъвкав и издръжлив, което допълнително ще предпазва самия екран на устройствата от драскотини и външни частици. На този етап все още няма друг производител, който разполага с UТG стъкло за гъвкави смартфони. Именно това е причината Samsung да вземат решение да продават този продукт на другите брандове. Според информация на Digital Chat Station вече са започнали разговори с първите потенциални партньори на компанията в популяризирането на UTG в индустрията. Данните разкриват, че Huawei и Xiaomi са първите водещи производители с Android, които желаят да използват ултратънките стъкла в бъдещите си устройства. Двете компании дори са отправили поръчки за първите UTG модули и вероятно скоро към тях ще се присъединят и други производители. Припомняме ви, че Huawei вече работят над третото си поколение устройства в гъвкав форм фактор, докато Xiaomi все още не са представяли подобен продукт на пазара. Изглежда, че плановете им за този сегмент са доста амбициозни. Извършените поръчки на Ultra-Thin Glass (UTS) стъкла са сигурна гаранция, че скоро ще видим нови гъвкави смартфони на Huawei и Xiaomi, които използват технологията на Samsung. Още от Digital: Corning ще създадат защитните стъкла за новите гъвкави смартфони на Samsung\nсофтуерни ъпдейти | 634\nLG Wing | 4644\nсмартфони | 2376\nвидео ревю | 9300\nвидео ревю | 9123\nвидео ревю | 8085


Кухненски ъгъл "Торино" - Атрактивни Цени | Мебели Онлайн ЛениСтил\nНачало Мека Мебел Кухненски Ъгли Кухненски ъгъл "Торино"\nКод на продукта: Кухненски-Ъгъл-Торино\nТози модел е идеалното допълнение за вашия дом. Освен с приятната си форма кухненския ъгъл предлага и една друга практична функционалност- функция сън. Механизмът за сън се отваря посредством идърпване на подматрака. По този начин си осигурявате достатъчно голямо и удобно легло, което може да ползвате, когато ви е необходимо допълнително място за сън.\nПри повдигане на лежанката се открива удобна ракла.


Holiday home Sjöboholm Dörarp Vittaryd - НАЙ-НИСКИ ЦЕНИ от agoda.com\nПовече за Holiday home Sjöboholm Dörarp Vittaryd\nУдобно проектиран като за бизнесмени така и за почиващи туристи, Holiday home Sjöboholm Dörarp Vittaryd е идеално разположен в Vittaryd - една от най-посещаваните части на града. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nHoliday home Sjöboholm Dörarp Vittaryd прави всичко възможно гостите да се почувстват удобно. Затова хотелът предоставя най-добрите услуги и удобства. Най-важните съоръженията на хотела са паркинг.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като отопление, телевизор, хладилник, микровълнова фурна, душ. Независимо от това, дали сте фен на фитнеса или просто търсите начин да отпочинете след уморителен работен ден, в хотела ще намерите най-висококачествените съоръжения, такива като риболов. Когато търсите удобно и комфортно място за настаняване в Vittaryd, изберете Holiday home Sjöboholm Dörarp Vittaryd, който ще се превърне във втория Ви дом.


МИСТЕРИИ: Магията за любов има тежки последствия - Телеграф+ - Телеграф\nКристи Петрова, 19, Юни\nКоктейли с кръв карат обекта на желанието да се влюби лудо, но това е много рисково начинание\nП рекрасната Франсоаз-Атенаис дьо Мортемар, маркиза Монтеспан, фаворитка на Краля Слънце Луи ХІV, дълго време се наслаждавала на неговата любов и покровителство. На фона на тази страст помръкнали всички предишни увлечения на краля, а кротката Луиза дьо ла Виер, любовта на неговата младост, била забравена и отишла в манастир.\nОмагьосването е известна практика още в Древността. И оттогава неговите методи не са се изменили кой знае колко. Новото изобретение на човечеството – интернет, не важи. За магията все пак е необходим или косъм, или кръв, или някаква вещ на „обекта”. Много разпространена магия е чрез храна или питие, когато там се объркват основните компоненти – например кръв или пот на човека, от когото се търси взаимност на чувствата.\nОсобена сила, както се твърди, притежава магията, направена в гробищна атмосфера. Но и последствията от нея далеч не са безобидни.\n„Правя любовна магия”, „Събирам разделени двойки” - обявите, които изпъстрят вестниците и интернет пространството, доказват, че броят мъже и жени, жадуващи да постигнат любовта и страстта на даден човек с помощта на магия, не са намалели. Търсенето предполага предлагането.\nОмагьосването е доходоносна работа за тези, които го владеят. Но ако нямате желание да плащате на „професионалист” или „потомствена знахарка”, може да си купите съответната литература и при строго спазване на инструкциите да направите любовна магия. На пръв поглед изглежда лесно. Но дали е така? И има ли нещо вярно в твърдението, че всяка магия, насочена срещу друг човек, може да рефлектира върху вас негативно, макар и след време? И може ли такова грубо и насилствено въздействие върху човека, каквото е магията, да се използва за негово добро?\nМного от опитвалите да спечелят нечие сърце по този начин знаят, че характерът на омагьосаните мъже и жени претърпява рязка промяна, при това не в положителна посока. Омагьосаните обекти губят волята и достойнството си и нямат сили да противоречат с нищо на човека, който ги е подчинил на своята власт. Или пък ги избива на агресия, защото осъзнават, че са напълно зависими. И в двата случая любовта се превръща в лудост, която може да има много лоши последствия.\nНякои смятат, че магията е допустима, ако човекът има намерение да е с „жертвата” до края на живота си, да имат щастливо семейство и винаги да носи отговорност за омагьосания. За съжаление в болшинството от случаите тази магия е предизвикана от отчаяние и поръчителите са от женски пол. Те или искат да си върнат този, който ги е изоставил, или да успокоят накърнената си женска гордост от човека, който откровено ги пренебрегва и не желае да е с тях. А когато „жертвата” допълзи обратно при тях, те рано или късно осъзнават, че не са един за друг и че процедурата по омагьосването е била грешка. Опитите да скъсат с човека, който са „вързали” с магията, не е толкова лесен. Оказва се, че връзките са се превърнали в окови.\nЕзотерици предупреждават: ако сте влюбени до полуда в някого, който не ви обръща внимание, не бързайте да му правите магия, за да го привлечете. По силата на въздействието си това е равно на земетресение. Твърди се, че всяка магия, независимо дали е бяла или черна, любовна или друга, води да разрушаване на енергийните структури на човека и може да има бумерангов ефект за този, който я е направил или поръчал. Въпреки това опитите продължават. Някои пришиват буквите на името на желания обект с червен или зелен конец. Това се прави при новолуние, най-добре в петък. Ритуалът изисква смятане и накапване с восък на снимката на „жертвата”.\nСред любовните магии може би най-разпространената е с менструална кръв. Изглежда просто и елементарно. Някои пробват от любопитство, други – от отчаяние. И в двата случая има риск, ако се прави аматьорски. Съвсем не е достатъчно кръвта да се смеси с вино и хоп – желаният обект се втурва към обятията ти. „Всяка магия с кръв, освен че прави пробив в обекта, оставя и отворена врата в този, който я е правил, а това разбирате докъде води. Има случаи, когато се е налагало да съветвам хора да приложат подобна магия, но обредът е доста сложен и цели това една воля да надвие друга, като това са били случаи на насилие в семейството при невъзможност за друг изход”, гласи експертно мнение в окултен форум.\nВземете бутилка червено вино (полусухо), една червена роза и една бучка тамян, голяма колкото бобено зърно. В петък в 5 часа започнете да загрявате виното в неметален съд. Докато правите това, изречете с ясен и уверен глас шест пъти точно над съда: „Както се сгрява тоя еликсир, тъй да се сгрее любовта на... (името на вашия избраник, после вашето). След това пуснете във виното тамяна и с тих, но ясен глас изречете три пъти: „Запази нашата любов от слугите и очите на Лилит.” Важно условие за правилното и достатъчно въздействие е да не оставяте виното да кипне или да се запени - сгрява се, само докато видите парата да започне да се отделя. Малко след това го махнете от огъня, изчакайте около 15 минути и го върнете отново в бутилката.\nПоставете розата в бутилката като във ваза, но пред икона на Дева Мария. Оставете така да пренощува, а на сутринта вижте: ако розата е свежа, имате право да искате тази любов по този начин, но ако не е свежа, по-добре премислете желанието си да спечелите този човек. Извадете розата от шишето, отчупете един остър трън от стеблото и убодете лявото си кутре отпред на възглавничката, за да потече кръв. Стиснете и изцедете три капки кръв във виното. Избраникът ви трябва да пие от виното - повода и случая избирате вие. Не е проблем и други хора да консумират от виното, тъй като то е програмирано да действа само за един определен човек. Розата и трънчето можете да пазите на скришно място в дома си, но не ги разделяйте. Този метод се препоръчва, ако партньорът ви е под въздействие на черна магия от друг човек, както и на партньори, станали жертва на странично енергийно въздействие.\nНашенска традиция от време оно гласи: „На Еньовден, преди да съмне, набери девисил. Изчакай ден петък. Увий го в нова бяла кърпа ленена или сирмена, с червен конец завържи. Носи таз муска до сърцето 21 дни. После на прах го стрий и с розово масло поръси. Туй нещо можеш в ядене да поръсиш, в пиене да сложиш, на китка цветя да поръсиш - само на любимия да го дадеш.”\nАко не живеете заедно, купете в петък сутрин кутия кибрит, а през нощта след 23 часа запалете клечките една по една, като наричате на всяка от тях: „Както този огън е ярък и светъл, така и любовта ни да е ярка и светла.” А когато запалите последната кибритена клечка, кажете: „Гори, сърце на... (името му), гори негова душа! Огънят ще угасне, но няма да угасне любовта на... (имената на двама ви).


forum.lex.bg • Виж темата - Ответник измамник\nДата и час: 27 Фев 2020, 10:36 • Часовете са според зоната UTC + 2 часа [ DST ]\nЗдравейте и предварително благодаря!Водя едно търговско дело срещу лице, което в предишно изпълнително дело, по което бях взискател ме измами.В смисъл, изпрати фалшиви документи до ОС Варна и спряха изпълнително дело.Понеже съм го матирал по това дело и абсолютно всички факти са на моя страна, се замислих, че единствения начин да загубя е ако тоя хубавец изпрати пак фалшиви документи от мое име до съда и да ям .....Идеята ми е, дали би било прието, ако входирам молба по това т.д. да се приемат от мое име документи само с нотариална заверка на подписа?Аз за схемите на тоя хубавец съм пуснал жалби и се води досъдебно производство, но какво от това, губя време и пари, а тоя му дреме на ....Мнения?\nRe: Ответник измамник\nот ivan_lawyer » 20 Сеп 2016, 17:35\nДа, това е хубаво. Мен са миоттегляли искова молба, въззивна жалба, после - се прави оттегляне на оттеглянето. Тоест оттегляш внесената молба, но може и да не стане. Случвало ми се е мнимо Общо събрание, тоест - да имаме две Общи събрания на едно дружество и всеки бърза да внесе документи за регистрация и се внася една молба веднага - тоест да не се допусне мнимото събрание.\nПуснете го - върши работа.\nот ivanov_p » 20 Сеп 2016, 18:09\nПусни го като особено искане към молбата. да се чете по всички инстанции, но и така, че да не е клевета.\nот teogeo » 20 Сеп 2016, 21:27\nivanov_p написа: Пусни го като особено искане към молбата. да се чете по всички инстанции, но и така, че да не е клевета.\nНяма ново и повтаря бременския музикант - с пръсти задника разтваря и оттам хвърчи талант... ...\nот momopoku » 26 Сеп 2016, 07:45\nเว็บพนันบอล แทงบอลออนไลน์ เล่นแทงบอลได้รับเงินสูงสุดกว่า หนึ่งล้านบาท


Немската демографска криза, проблемите и решението им | Блогът на Юруков\nБежанската вълна в Германия съвсем не е без проблеми, също както е и емиграционната. Големият пропуск в политиката на Меркел е, че не постави правилни очаквания – не обясни че проблеми ще има, че решение има, но всичко това е крайно нужно на страната. Вместо това само се говореше, че споко – всичко е наред. Истината обаче е, че нито престъпността, нито заболеваемостта се са качили забележимо. Точно обратното – като цяло намаляват постоянно.\nТова неразбиране стана инструмент в кампанията на страх на AfD, но нито то, нито самите емигранти са причина техните „патрЕоти“ да се борят за втора политическа сила. Причината всъщност е разтваряща се ножица на доходите, свиващият се стандарт на голяма част от немците независимо, че икономиката расте и Германия е една от най-силните и стабилни страни. Обикновеният немец не го вижда това и му е писнало да му говорят, че много мрънка при условие, че ситуацията е супер. Ефектът от този растеж обаче помага само на малък процент от елита – по модела на щатите, макар все още в доста по-малък контраст. Пенсионерите имат също голям проблем, но културните различия с южна Европа все още помагат, както описах вече. Затова е много лесно за популисти да яхнат вълната на социално недоволство и да посочат за „виновни“ най-лесните жертви – бежанци, емигранти, „другите“. Същото го виждаме и в България.\nТази промяна в популацията, за която говори Дичев, обаче е неизбежна – немският демографски проблем е много по-голям от нашия и населението не намалява единствено заради емиграцията и бежанците. Дори така обаче анализи сочат, че Германия има нужда от още няколко милиона емигранти отгоре на очаквания поток, за да не започне да се свива икономиката в следващите години. Също както в България и там не достигат всякакви служители – дори неквалифицирани. Тези анализи бяха причината за рязък завой на политиката и говоренето по темата в кабинета на Меркел преди години. Тогава доста от министрите ѝ, а и масовите медии залитаха по анти-български и румънски изказвания по подобие на британците.\nБългария\tбежанци, германия, емиграция\n13 януари 2019 в 16:44:37\nИнтересно на какво се основават изводите ви,че в Германия демографският проблем е по-сериозен от България?Населението на Германия се е увеличило с 3 милиона от 1990г досега ,от 79 на 82,5 милиона-увеличение с близо 5 процента.Това на България е намаляло с 24 процента и то по официални данни,а на практика има поне 200 хиляди неотчетени емигранти,които ще се отчетат при преброяването през 2021г.Така че може да се твърди,че сме намалели с една четвърт за 30 години.\n.Коефициентът на смъртност в България е най-високият в света 15,5 промила.При 11,8 за Германия.Коефициентът на раждаемост е около 9 промила и в двете държави.Застарялото население над 65 годишна възраст е по 21 процента и в двете държави.И единствената причина да е толкова в България е изключително високата смъртност-ако имаше средна продължителност на живота като в Германия процентът застаряло население щеше да е много по-висок.Като в перспектива се очаква още млади хора от България да емигрират,а да се върнат пенсионери от държавите от ЕС,,което ще увеличи делът на застарялото население.\n13 януари 2019 в 17:10:28\nГермания има демографски проблем, защото се раждат все по-малко деца. Формално децата се увеличават заради емиграцията. Същото важи и за населението – това увеличение за 19 години е изцяло на база емиграция, която компенсира силното свиване на родените вътре в страната. Структурата на населението сега дава представа какво ще е бъдещето.\nКато казвам, че имат по-голям проблем от България, това е защото имат по-ниска фертилност от нас и много по-висока възраст на раждане. Това отмества поколенията. При това този проблем е много по-голям при етническите немци и отново се компенсира от емигрантите, които традиционно раждат по-млади. При второ поколение обаче се взима често немския тертип. Затова през 2050-та се очаква в оптимистичния вариант при добра емиграция да намалеят с 10 милиона. Намалението в България е по-голямо, но без да смятаме емиграция. Ако все пак се вземем в ръце и спрем с глупостите, ще сме в много по-добра позиция.\nЗа смъртността – тя намалява постоянно. Единствената причина да е най-висок е заради пикът на раждане преди 60-70 години, които сега са пенсионери и формират наистина голяма част от населението. Германия ги чака същото до 20-тина години. А емиграцията в България навалява с тенденции за спиране и дори обръщане, колкото и да не им се вярва на доста. Същото се наблюдава за доста държави в източна Европа.\n13 януари 2019 в 19:58:39\nНапротив-по-ниската възраст на раждане на жените в България е най-големият проблем на България.Защото това се дължи на циганският етнос.За сравнение в София, където процентно циганите не са толкова много,средната възраст за раждане на първо дете е 30 години,а на дете 31,4 години.Като се има предвид,че в София живеят и много цигани излиза,че средната възраст за раждане на първо дете и дете на българките в София е по-висока от 30, съответно 31,4 години.Не по различна е възрастта за раждане на дете сред българките и в останалите области,но там процента циганско население е по-висок и това намалява общият коефициент.В селата на област Сливен е съответно 21 години и 24 години.\nСъщото се отнася и до фертилността-в София е 1,29,а в сливенските села 2,81.И като се има предвид,че в сливенските села живеят и българки във фертилна възраст,а в София циганки във фертилна възраст излиза,че коефициента за фертилност на българките в София е по-нисък от 1,29,а на циганите в сливенските села по-висок от 2,81.\nСпоред ООН до 2050г населението на България ще е най-бързо намаляващото в света.Емиграцията естествено,че ще намалее в даден момент по простата причина,че няма да има достатъчно млади хора, които да емигрират.Аз очаквам да има и вълна завръщащи се пенсионери от ЕС, което може да направи да има повече имигранти от емигранти,но още повече ще влоши застаряването на населението.Защото ще се връщат пенсионери,а ще напуснат млади хора.\nОбаче и раждаемостта ще падне значително-още за 2018г ще е под 60 хиляди.Смъртността още доста години ще е в границите на 100 хиляди заради многобройните поколения от 40-е,50-е и 60-е години.\nРазликата между поколенията във възрастта 40-64 години и 1-24 години е над 900 хиляди души.Като в по-младото поколение е по-висок процента на циганите, спрямо това във възрастта 40-64 години.Това означава,че след 20-25 години ще има колапс на пазара на труда.Ще има с около 1 милион по-малко трудоспособно население и то в немалка част неграмотни цигани.\n13 януари 2019 в 20:03:42\nИ наистина в държави като Полша, Унгария,Естония има завръщащи се емигранти.Ама там средната заплата е значително по-висока от българската.Която нето е 900 лева.Ама като се изключат София, Пловдив,Варна, Козлодуй и тецовете в Стара Загора,в останалата част от страната средната нетна заплата е 600-700 лева.При тия заплати скоро емигранти няма да се завърнат.А и надали много хора от Западна Европа ще отидат в София, защото там пък наемите и цените на жилищата са много високи,а заплатите изобщо не са съизмерими с тези от Западна Европа.\n14 януари 2019 в 02:02:07\nКато пишете “населението не намалява единствено заради емиграцията и бежанците … Германия има нужда от още няколко милиона емигранти” имате предвид “имиграция” и “имигранти”, нали? Сега звучи като че ли Германия има нужда няколко милиона да напуснат.\nИнтересно, че в общите анализи рядко се споменава засилващата се тенденция на второто поколение етнически турци в Германия да напускат страната, често в началото на трудовата си кариера.\n24 януари 2019 в 21:12:01\nмалък коментар – повечето (поне с такова вчепетление останах) от бежанците/мигрантите с вълната, коятоо заля германия, са мъже. тез мъже трябва да си намерят отнякъде жени. доколкото разбирам, докарването на жени от африка/азия няма да се толерира много. явно ще трябват немски/европейски половинки за тез мъже. за мен това е голям културен проблем и трудно ще бъде решен. с всичките последици.\n25 януари 2019 в 17:34:45\nМежду 2014 и 2017 включително в Германия 3.2 млн. мъже са поискали бежански статус и 1.9 млн. жени. Всички данни са публикувани тук. Има разбивка и по възраст и държави:


Оценяне на рецепти - Кулинарен Форум на Веселият Готвач\nОценяне на рецепти\nМнениеот Aliana » нед фев 22, 2009 3:03 pm\nТова, което Деси е написала в другата тема, ме накара да отворя тази.\nМоже би ще е от помощ на всички, ако оценянето на рецепти се ограничи. Не на брой, а по критерии.\nЩе ви дам два примера. Единият се случи с рецепта, сложена от мен - сладки, които трябваше да изглеждат като пържени картофи. Още преди да са я пробвали, много участници ги оцениха с 5. Аз ги направих още същият ден, и резултата беше следният: НУЛА прилика с пържени картофи, ама нула! Тестото е много вкусно, за хора, обичащи хрупкави бисквити е ИДЕАЛНО! Но не отговаря на името.\nДругият случай е чест. Значи, излиза нова рецепта, още в момента на появяването вече има една оценка, естествено петица! Възникват въпроси по нея, и се оказва, че участникът, който я е сложил, не я е пробвал. Е?? Как става това тогава, че той си я е оценил като много добра? И най-вече по каква причина?\nАз съм ЗА това, рецепти да се оценят, след като са пробвани, или ако вече са правени от другите. Има много храни, за които можем да си представим, какъв вкус имат. Понеже са сходни, понеже са обичайни.\nНо как се слага оценка на храна, която ми се струва необичайна? Или с нещо, което аз не обичам? Ей така, на изуст? Ами знаете ли какво ще стане тогава? Оценките ще са просто излишни. Аз не ям суров лук например. И знам, че където и да го има, за мен ястието е отвратително. Сега какво, да тръгна да ви окипазя всички салатени рецепти с лук? И чубрица не ям. И брюкселско зеле. Но сложих рецепти с брюкселско зеле, защото някой търсеше. За мен такава рецепта няма стойност, но за други има.\nИли защото с потребителя сме имали търкания по определени въпроси, не означава, че рецептите му са лоши. А точно това се практикува, за жалост.\nПо другите форуми, в които членувам от години, са забранени даже коментари, които не са полезни за другите.\nОще в условията за ползване е казано, че коментари от рода на:\n"много ми харесва", "звучи добре", "не обичам яйца", "супер идея", "може и така....." са забранени и се изтриват от модераторите. Само неща, имащи конкретно отношение към рецептата, имат място в коментарите. Никой не го интересува, дали ХУ обича магданоз. Или не яде чушки.\nАз не пледирам за същото тук, но очаквам малко честност в отношенията.\nЕдна от рецептите преди седмица ме беше впечатлила и я направих. Беше ужас, самите работни стъпки не можеха да се следват. И написах на автора ЛС. Не съм сложила оценка 1. Може пък аз да не съм я докарала, а други да я успеят.\nТака че въздържайте се моля от положителни или отрицателни оценки, базиращи на предположения. Няма смисъл.\nМнениеот Aliana » вт сеп 08, 2009 6:55 pm\nСлучилото се днес в сайта ме кара да почна темата отново - старата песен на нов глас\nДнес едно нищо и никакво ядене като Циганска баница събра 8 гласа - всичкото 5-ици!!!!\nНезнам кой кому какво искаше да покаже или докаже....въздържам се да спекулирам.\nНо много искам да попитам гласувалите - каква оценка слагате тогава на една сложна и вкусна торта? 25? 30?\nАми и на всички останали рецепти, които изискват знания и умения? И труд, и време, и продукти, и фантазия? Аааа, сигурно 1, точно ЗАЩОТО са трудни, ясно!\nНе ми излиза от главата - ако беше останала рецептата в сайта, щеше сигурно и рецепта на месеца да стане - със сложени 5-ици в знак на солидарност....? Дайте да защитим Здравка от нападателната Алиана...? А не се замисли никой, че неговите собствени рецепти, които изискват труд, биват обезценявани по този начин.\nСлед като филийки намазани с олио и поръсени с чубрица имат същата стойност като един сложен и деликатен специалитет - какъв смисъл има тогава от стилна и изтънчена кухня?\nВие всички знаете българската поговорка за кладенчовата вода...На това ли се дължи масовото слагане на 1-ци на супер интересни рецепти и масовото слагане на 5-ици на Циганска баница?\nМнениеот BABY » вт сеп 08, 2009 11:19 pm\nТова,че една рецепта изисква малко повече време не значи че е по трудна и да се сложи оценка - 1.\nМнениеот xevi » ср сеп 09, 2009 6:11 am\nОх, пак ли вдигаме тази тема. Първо да поясня - масово слагане на 1 няма, още по-малко на трудни рецепти... Лошите оценки, които се поставят на рецепти са в съвсем нормални граници (все пак не може всички да харесваме едно и също).\nОценката няма никаква връзка със сложността. Едва ли някой си мисли "Тази рецепта е лесна, дай да й сложа лоша оценка" или пък "Тази рецепта не изисква много усилия - значи е лоша". Има рецепти, които по начало не изискват усилие - сандвичи, салати и подобни - това не пречи да са хубави. Има рецепти, за които трябва да се вложи повече труд - това също не пречи да са хубави. Рецепта се оценява сама за себе си, не в зависимост дали е по-лесна/трудна от друга, дали изисква повече продукти или време.\nИма една причина лесните рецепти да получават повече оценки (и положителни, и отрицателни) - много по-лесно е да се направят и съответно повече хора ги приготвят и оценяват. Това не значи, че по-засуканите рецепти не се харесват или не ги приготвяме - просто значи, че в забързаното ни ежедневие по-често приготвяме лесни, отколкото сложни ястия.\nИ отново ще се повторя - оценката няма общо със сложността - тя е за да може човек, като отвори рецепта да види какво мислят другите за ТАЗИ рецепта, сложността си има собствен индикатор.\nОсвен това, засега оценките са анонимни, точно поради причина всеки да може да си каже мнението, без да се притеснява, че някой ще му се "разсърди".\nМнениеот Aliana » ср сеп 09, 2009 10:45 am\nНе съм искала да изнервям никого. От февруари до септември, седем месеца, нито аз, нито някой друг е писал тук.\nСъжалявам за използвания израз "масово стагане на 1-ици". Наистина това беше навремето единично явление.\nПросто горе ясно написах, какво ме кара да се замислям.\nОт това, което си написала, ми става ясно, че проблемът, който АЗ виждам, резултира от разликата в критериите за оценка. При оценяне на каквото и да било, има критерии. Явно моето разбиране и отношение към храната и кулинарията е много различно. Това е само констатация, не казвам по-добро или по-лошо.\nИ мисля, че в това никога няма да може да се постигне уеднаквяване.\nСъжалявам, че отново започнах, в предният постинг писах - на мен ЛИЧНО не ми го побра главата.\nАко искаш - закрий темата За мен поне тя се изчерпа в тази си форма.


Пепа Деведжиева: Реформаторската десница е с бюлетина №19 – Пепа Деведжиева\nПредизборната кампания с целия излишен шум и суетност свършва и на финала й искам да кажа няколко думи като истински десен човек. Всички ние, Реформаторите и останалите партии и личности, които се явяваме на тези избори с коалицията „Здравко Димитров – Да решаваме заедно”, не сме безгрешни. Но ние сме хората, които отстояват идеите на автентичната десница, а тя има една основна същност – реформаторската. Никога не съм била член на партия преди основаването на ДСБ, после нещата се стекоха така, че трябваше да стана лидер на пловдивската организация в един нелек момент. Срещнах немалко трудности, докато се изграждах като политик, но никога не съм предавала идеите на дясното, няма и да го направя. Заболя ме, когато преди 4 години в Пловдив беше подменен вотът на десните избиратели. Двамата съветници, които тогава избрахме, гласувайки за Синята коалиция, предпочетоха да станат подгласници на ГЕРБ в името на личнито си добруване и така ние останахме без представители в Общинския съвет. Тогава апелирах тези хора да напуснат Общинския съвет, защото предадоха доверието на 6000 пловдивчани. Не го направиха, разбира се, а сега пак търсят подкрепа, за да влязат в местната власт. Тази подмяна не трябва да се случва пак. Затова призовавам всички, на които им е скъп споменът за някогашния син Пловдив, да гласуват за нас с №19 в бюлетината.\nВ Реформаторския блок има 5 партии и често ни атакуват, че имаме проблеми помежду си. Нормално е отношенията да се сложни понякога, но в политиката и живота това учи на диалог. И на умението да отстъпваш, освен ако не става дума за голямата крайна цел – радикални реформи във всяка сфера на живота. В последната година, откакто Реформаторският блок е в управлението на страната, реформите започнаха да се случват. Съпротивата е голяма, но нашите министри не се отказват. Те са и коректив на по-големия партньор в управлението\nВреме е и в Пловдив да започнат истински реформи. И да се сложи край на безконтролната власт, осигуряваща си мнозинства със съмнителни договорки.\nРеформаторският блок ще е гарант, че съмнителните мнозинства ще останат в миналото. Убежденията и личният ми морал никога няма допуснат да стана част от подобна схема. Затова ви призовавам да гласувате с №19 в бюлетината – Реформаторите и Здравко Димитров сме си поставили и още една цел – да възродим автентичната десница в Пловдив!\nTags:Здравко ДимитровПепа ДеведжиеваРеформаторски блок


ЗА КОМПАНИЯТА – интернет-магазин faberlic\nFaberlic – най-голямата руска компания на пазара на директни продажби, производител на уникална патентована кислородна козметика, която доставя кислород в дълбоките слоеве на кожата. Дадената технология е позволила да направим пробив в индустрията за грижа за кожата и подмладяването.\nАсортиментът на Faberlic представя цялата гама от средства за грижа за кожата и косата, ексклузивна френска парфюмерия, декоративна козметика, както и продукти за дома и здравето. Компанията произвежда повече от 1000 артикула в своята продукция, като има има 30 патента и влиза в рейтинга «Топ-100 козметични компании».\nFABERLIC ИМА ПРЕДСТАВИТЕЛСТВА\nВ 23 ДЪРЖАВИ ПО СВЕТА!\nПОВЕЧЕ ОТ 1 000 000 ДУШИ\nСИ СЪТРУДНИЧАТ С FABERLIC В ЕВРОПА И АЗИЯ.\nДЕСЕТКИ МИЛИОНА ПОТРЕБИТЕЛИ – МЪЖЕ И ЖЕНИ ВСЕКИ ДЕН С УДОВОЛСТВИЕ ИЗПОЛЗВАТ ПРОДУКТИТЕ НА FABERLIC!\nFaberlic е експерт в областта на козметичните средства за грижата за кожата. Сътрудниците на компанията щателно изучават различните проблеми на кожата, а след това, опирайки се на различните научни изследвания, разработват и произвеждат ефективни иновационни средства.\nПРОИЗВОДСТВОТО НА FABERLIC\nСобствената фабрика на Faberlic е снабдена с най-модерното и екологично чисто оборудване. Произвеждането на продукцията е съобразено с най-строгите международни норми за качеството и винаги се тества за безопасност.\nЦЕНТЪР ЗА НАУЧНИ РАЗРАБОТКИ\nГрупата учени на Faberlic постоянно усъвършенства продукцията, а научният подход към рецептите и производството на козметиката позволява да се създават наистина иновационни средства, които се грижат за нашата красота. В актива на центъра за научни разработки има повече от 30 патента на иновации в областта на козметологията.\nFaberlic има собствено производство, базиращо се на най-високите европейски стандарти за качество, оборудвано с най-модерното и съобразено с екологичните стандарти оборудване, автоматични линии за производство и опаковане на козметичната продукция. С нивото си на потенциални мощности и мащабите на производственото пространство фабриките на Faberlic са сред най-големите козметични предприятия в Русия. Всичко това ни позволява хармонично да съчетаем високото качество на продукцията с нейната достъпна цена за масовия потребител, а широката мрежа от професионални Консултанти ни позволява бързо да доставяме продукцията до клиентите и грамотно да ги консултираме по техните въпроси на красотата.